DIA MUNDIAL INICIATIVES
Més de mig miler de persones assisteixen a la jornada per sensibilitzar sobre els trastorns mentals || Les entitats reclamen un pla nacional per prevenir el suïcidi
© L'acte central de Salut Mental de Catalunya va estar encapçalat per la consellera de Salut, Alba Vergés.
Sort es va convertir ahir en la capital catalana de la salut mental amb una jornada que va reunir més de cinc-centes persones al parc del Riuet i que tenia com a objectiu sensibilitzar a la ciutadania sobre els trastorns mentals, així com de la lluita contra l’estigmatització que pateixen les persones afectades. La consellera de Salut, Alba Vergés, va encapçalar els actes i, durant el discurs, va assegurar que el benestar de la població “és la nostra responsabilitat i ens podem comprometre a fer un pla de prevenció del suïcidi”, alhora que va destacar que cal teixir la xarxa de recursos per a les persones amb problemes de salut mental mitjançant la col·laboració de les institucions públiques i la societat. Per la seua banda, el president de l’associació Salut Mental de Catalunya, Israel Moliner, va posar èmfasi en el programa Activa’t per la Salut Mental, del qual formen part tretze municipis catalans i que “és una gran eina d’acompanyament per combatre la mort per suïcidi”, per la qual cosa “ha d’entrar a la cartera dels serveis públics”.